Radiliškių ežeras
54°37′12″ š. pl. 24°43′11″ r. ilg.﻿ / ﻿54.62000°š. pl. 24.71972°r. ilg.﻿ / 54.62000; 24.71972 Radiliškių ežeras – ežeras Lietuvoje, Trakų rajone, 6 km į pietryčius nuo Semeliškių. Ežero ilgis iš šiaurės į pietus – 0,44 km, plotis – iki 0,16 km. Altitudė 147 m. Krantai aukšti (ypač aukštas vakarinis krantas), tik šiaurinis krantas žemesnis. Aplinkui daugiausia plyti krūmais apaugusios pievos. Šalia įsikūrę Bagdononių ir Radiliškių kaimai. Veikia kaimo turizmo sodyba. Ežeras nenutekantis, priklauso Strėvos intako S-14 baseinui.